Diari Oficial de la Generalitat Valenciana


Sumari del DOGV 5621, del 18-10-2007 (2007/12412)

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Caudete de las Fuentes (València), realitzada per l'ajuntament del dit municipi a favor de la Generalitat, per a ser destinada a la construcció d'una biofàbrica per a la reproducció de mascles estèrils de Ceratitis Capitata Wied i, si és el cas, a altres projectes de noves tecnologies i investigació di desenvolupament vinculats amb la producció agrícola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12288


Data del document
:   08-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Caudete de las Fuentes
    * propietat immobiliària
    * cultura regional
    * transmissió de la propietat

RESOLUCIÓ de 8 d'octubre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Caudete de las Fuentes (València), realitzada per l'ajuntament del dit municipi a favor de la Generalitat, per a ser destinada a la construcció d'una biofàbrica per a la reproducció de mascles estèrils de Ceratitis Capitata Wied i, si és el cas, a altres projectes de noves tecnologies i investigació di desenvolupament vinculats amb la producció agrícola. [2007/12754]  
L'Ajuntament de Caudete de las Fuentes, en sessió plenària realitzada el dia 11 de desembre de 2006, va acordar la cessió gratuïta a la Generalitat de la parcel·la de la seua propietat, de 4.653 m² de superfície, situada al paratge La Cantina de la dita població.  
A proposta de la conselleria d'Agricultura, Pesca i Alimentació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'una biofàbrica per a la reproducció de mascles estèrils de Ceratitis Capitata Wied i, si és el cas, a altres projectes de noves tecnologies i investigació di desenvolupament vinculats amb la producció agrícola, amb subjecció al que disposa l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Caudete de las Fuentes de la parcel·la següent que té 4.653 m² de superfície, parcel·la 2 del polígon 9 situada al paratge La Cantina de la dita població, que confronta: nord, camí de la Bomba; sud, terreny propietat de la Generalitat; est, José Ismael Sáez García, Emilia González Briz i Generalitat; i oest, Elvira Alarte Masia.   
Consta inscrita en el Registre de la Propietat de Requena al tom 1271, llibre 19, foli 176, finca 2774, inscripció 1a.   
Referència cadastral: 67465L656399624597UL.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sagunt, s'efectua amb la condició de destinar la parcel·la a la construcció d'una biofàbrica per a la reproducció de mascles estèrils de Ceratitis Capitata Wied i, si és el cas, a altres projectes de noves tecnologies i investigació di desenvolupament vinculats amb la producció agrícola i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic investigació agrària i adscrit a la conselleria d'Agricultura, Pesca i Alimentació a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 8 d'octubre de 2007.- El conseller d'Economia, Hisenda i Ocupació: Gerardo Camps Devesa.